title: 2010/195/: A Tanács határozata ( 2010. január 25. ) az Európai Unió és a Svájci Államközösség közötti, a Svájci Államszövetségnek a Cselekvő ifjúság programban és az egész életen át tartó tanulás terén megvalósuló cselekvési programban (2007–2013) való részvételére vonatkozó szabályokról szóló megállapodás aláírásáról és ideiglenes alkalmazásáról

text:
               7.4.2010

               HU

               Az Európai Unió Hivatalos Lapja

               L 87/7

         A TANÁCS HATÁROZATA
   (2010. január 25.)
   az Európai Unió és a Svájci Államközösség közötti, a Svájci Államszövetségnek a „Cselekvő ifjúság” programban és az egész életen át tartó tanulás terén megvalósuló cselekvési programban (2007–2013) való részvételére vonatkozó szabályokról szóló megállapodás aláírásáról és ideiglenes alkalmazásáról
   (2010/195/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 165. cikkének (4) bekezdésére és a 166. cikkének (4) bekezdésére, összefüggésben a 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               A 2007 és 2013 közötti időszakra a „Cselekvő ifjúság” program létrehozásáról szóló, 2006. november 15-i 1719/2006/EK európai parlamenti és tanácsi határozat (1) és különösen annak 5. cikke úgy rendelkezik, hogy a Svájci Államszövetség részt vehet a programban a vele kötendő kétoldalú megállapodás létrejöttének feltételével.

               (2)

               Az egész életen át tartó tanulás terén egy cselekvési program létrehozásáról szóló, 2006. november 15-i 1720/2006/EK európai parlamenti és tanácsi határozat (2) és különösen annak 7. cikke úgy rendelkezik, hogy a Svájci Államszövetség részt vehet a programban a vele kötendő kétoldalú megállapodás létrejöttének feltételével.

               (3)

               A Tanács felhatalmazta a Bizottságot, hogy az Európai Unió nevében eljárva tárgyalást folytasson a Svájci Államszövetség e programokban való részvételét lehetővé tevő megállapodásról.

               (4)

               A tárgyalásokat 2009. augusztus 6-án egy megállapodástervezet parafálásával zárták.

               (5)

               A megállapodás 5. cikke előírja, hogy a megerősítési vagy megkötési eljárások befejezéséig a megállapodást ideiglenesen alkalmazni kell.

               (6)

               A megállapodást alá kell írni,

         ELFOGADTA EZT A HATÁROZATOT:
   1. cikk
   A Tanács elnöke felhatalmazást kap, hogy kijelölje az Európai Unió és a Svájci Államszövetség között létrejövő, a Svájci Államszövetségnek a „Cselekvő ifjúság” programban és az egész életen át tartó tanulás terén megvalósuló cselekvési programban (2007–2013) való részvételére vonatkozó szabályokról szóló megállapodás (a továbbiakban: megállapodás) aláírására jogosult személy(eke)t, figyelemmel annak egy későbbi időpontban való megkötésére.
   A megállapodás szövegét csatolták e határozathoz.
   2. cikk
   A megállapodást ideiglenesen kell alkalmazni az aláírást követő évnek az Európai Unió általános költségvetéséből finanszírozott tevékenységekre, és legkorábban a 2011. évi költségvetésből.
   3. cikk
   A megállapodás ideiglenes alkalmazásának megszűnése esetén a Bizottság felhatalmazással rendelkezik arra, hogy a megállapodás 5. cikkével összhangban rendezze Svájccal a megszűnés következményeit.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. január 25-én.

            a Tanács részéről

            az elnök

         M. Á. MORATINOS

      (1)  HL L 327., 2006.11.24., 30. o.

      (2)  HL L 327., 2006.11.24., 45. o.
    ---documentbreak---

               7.4.2010

               HU

               Az Európai Unió Hivatalos Lapja

               L 87/9

         MEGÁLLAPODÁS
   az Európai Unió és a Svájci Államszövetség közötti, a Svájci Államszövetségnek a „Cselekvő ifjúság” programban és az egész életen át tartó tanulás terén megvalósuló cselekvési programban (2007–2013) való részvételére vonatkozó szabályokról
   AZ EURÓPAI UNIÓ, a továbbiakban: az Unió,
   egyrészről,
   és a SVÁJCI ÁLLAMSZÖVETSÉG, a továbbiakban: Svájc,
   másrészről,
   a továbbiakban együttesen: a Felek,
   mivel:

               (1)

               Az Európai Unió és Svájc között 1999. június 21-én létrejött hét megállapodáshoz csatolt együttes nyilatkozat tartalmazza, hogy a jövőben tárgyalni kell Svájcnak a képzési és ifjúsági programokban való részvételére vonatkozó megállapodásról.

               (2)

               A 2006. november 15-i 1719/2006/EK (1), illetve az 1720/2006/EK (2) európai parlamenti és tanácsi határozat létrehozta a 2007 és 2013 közötti időszakra a „Cselekvő ifjúság” programot, illetve az egész életen át tartó tanulás terén megvalósuló cselekvési programot.

               (3)

               Az 1719/2006/EK határozat 5. cikke és az 1720/2006/EK határozat 7. cikke úgy rendelkezik, hogy Svájc részt vehet a programban a vele kötendő kétoldalú megállapodás létrejöttének feltételével,

         A KÖVETKEZŐ RENDELKEZÉSEKBEN ÁLLAPODTAK MEG:
   1. cikk
   Svájc az e megállapodásban és az annak elválaszthatatlan részét képező I., II. és III. mellékletben megállapított szabályokkal és feltételekkel összhangban részt vesz a „Cselekvő ifjúság” programban és az egész életen át tartó tanulást megvalósító cselekvési programban (a továbbiakban: programok).
   2. cikk
   E megállapodást alkalmazni kell egyrészről az Uniót létrehozó szerződések hatálya alá tartozó területekre, az azokban meghatározott feltételek mellett, másrészről a Svájci Államszövetség területére.
   3. cikk
   Ezt a megállapodást a programok időtartamára kötik meg. Mindazonáltal e cikk második bekezdésének sérelme nélkül, amennyiben az Unió az időtartam meghosszabbítása mellett dönt anélkül, hogy a programokat megváltoztatná, e megállapodás ugyancsak automatikusan meghosszabbodik, kivéve, ha valamelyik fél a programok meghosszabbításáról szóló határozatot követő harminc napon belül úgy tájékoztatja a másik felet, hogy nem kívánja meghosszabbítani az együttműködést. A meghosszabbítás időtartama alatt Svájcnak a 2013. évi pénzügyi hozzájárulásával megegyező éves pénzügyi hozzájárulást kell fizetnie.
   E megállapodást nem hosszabbítják meg, amennyiben megszűnik vagy felmondják az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló, 1999. június 21-i megállapodást.
   Ezt a megállapodást akár az Európai Unió, akár a Svájci Államközösség a másik félnek küldött írásbeli értesítéssel felmondhatja. Amennyiben az értesítésre október 1-je előtt kerül sor, a megállapodás az értesítést követő pénzügyi év kezdetétől veszti hatályát. Ellenkező esetben az értesítést követő második pénzügyi év kezdetétől veszti hatályát.
   A megállapodás hatályvesztésének pénzügyi évét megelőző pénzügyi évek költségvetéséből finanszírozott projekteket és tevékenységeket azok befejezéséig az e megállapodás és mellékletei által előírt feltételek mellett, valamint az adott projektekre és tevékenységekre alkalmazandó szerződéses előírásokkal összhangban folytatni kell. A felmondás további következményeit a felek közös megállapodással határozzák meg.
   4. cikk
   A Bizottság képviselői és a nemzeti hatóságok képviselői, akiket a programbizottságokban megfigyelői minőségben való részvételre jelöltek ki, szükség esetén egyikük kérésére megegyeznek az e megállapodásban leírt tevékenységekről. E konzultációkat követően az egyrészről az Európai Közösség és tagállamai, másrészről a Svájci Államszövetség között létrejött, a személyek szabad mozgásáról szóló, 1999. június 21-i megállapodással létrehozott vegyes bizottság fel van hatalmazva e megállapodás mellékleteinek módosítására, általános szabályként írásban, amennyiben ez szükségesnek bizonyul a programokra alkalmazandó szabályozás vagy Svájc felvevőképessége alakulásának figyelembevételéhez. A mellékletek módosításai a vegyes bizottság vonatkozó határozatának elfogadását követő napon lépnek hatályba. Ezzel szemben, ha a Felek a megállapodás rendelkezéseinek módosításáról állapodnak meg, azok a rájuk vonatkozó belső eljárások befejeződését követően lépnek hatályba.
   5. cikk
   E megállapodást a Felek saját vonatkozó, belső eljárásaikkal összhangban erősítik meg vagy hagyják jóvá. Ez a megállapodás az azt követő második hónap első napján lép hatályba, hogy a Felek megküldték egymásnak a vonatkozó eljárások befejezéséről szóló utolsó értesítést.
   Az első bekezdésben említett eljárások befejezéséig a Felek ideiglenesen alkalmazzák e megállapodást az aláírást követő évnek az Európai Unió általános költségvetéséből finanszírozott tevékenységekre, és legkorábban a 2011. évi költségvetésre, amennyiben teljesülnek az I. melléklet 2. pontjában említett feltételek.
   Abban az esetben, ha a Felek egyike arról értesíti a másik felet, hogy nem erősíti meg vagy nem köti meg az aláírt megállapodást, az ideiglenes alkalmazás az értesítést követő költségvetési évtől megszűnik. Az ideiglenes alkalmazást megszüntető értesítés nem érinti a feleknek az értesítés évének az Európai Unió általános költségvetéséből finanszírozott projektjeit és tevékenységeit, sem az értesítés évére vonatkozó svájci hozzájárulás kifizetését.
   6. cikk
   E megállapodás két-két eredeti példányban, angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven készült, amely szövegek mindegyike egyaránt hiteles.

      Съставено в Брюксел на петнайсети февруари две хиляди и десета година.
      Hecho en Bruselas, el quince de febrero de dos mil diez.
      V Bruselu dne patnáctého února dva tisíce deset.
      Udfærdiget i Bruxelles den femtende februar to tusind og ti.
      Geschehen zu Brüssel am fünfzehnten Februar zweitausendzehn.
      Kahe tuhande kümnenda aasta veebruarikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Φεβρουαρίου δύο χιλιάδες δέκα.
      Done at Brussels on the fifteenth day of February in the year two thousand and ten.
      Fait à Bruxelles, le quinze février deux mille dix.
      Fatto a Bruxelles, addì quindici febbraio duemiladieci.
      Briselē, divi tūkstoši desmitā gada piecpadsmitajā februārī.
      Priimta du tūkstančiai dešimtų metų vasario penkioliktą dieną Briuselyje.
      Kelt Brüsszelben, a kétezer-tizedik év február havának tizenötödik napján.
      Magħmul fi Brussell, fil-ħmistax-il jum ta’ Frar tas-sena elfejn u għaxra.
      Gedaan te Brussel, de vijftiende februari tweeduizend tien.
      Sporządzono w Brukseli dnia piętnastego lutego roku dwa tysiące dziesiątego.
      Feito em Bruxelas, em quinze de Fevereiro de dois mil e dez.
      Întocmit la Bruxelles, la cincisprezece februarie două mii zece.
      V Bruseli dňa pätnásteho februára dvetisícdesať.
      V Bruslju, dne petnajstega februarja leta dva tisoč deset.
      Tehty Brysselissä viidentenätoista päivänä helmikuuta vuonna kaksituhattakymmenen.
      Som skedde i Bryssel den femtonde februari tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         A Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarskou konfederáciu
         Za Švicarsko konfederacijo
         Sveitsin valaliiton puolesta
         För Schweiziska edsförbundet

      (1)  HL L 327., 2006.11.24., 30. o.

      (2)  HL L 327., 2006.11.24., 45. o.
   I. MELLÉKLET

      Svájcnak a „Cselekvő ifjúság” programban és az egész életen át tartó tanulás terén megvalósuló cselekvési programban való részvételére vonatkozó feltételek és szabályok

               1.

               Svájc részt vesz a Cselekvő ifjúság programban és az egész életen át tartó tanulás terén megvalósuló cselekvési programban (a továbbiakban: programok), és – kivéve, ha e megállapodás eltérően rendelkezik –, tiszteletben tartja az 1719/2006/EK és 1720/2006/EK rendeletben meghatározott célkitűzéseket, kritériumokat, eljárásokat és határidőket.

               2.

               Az 1719/2006/EK határozat 8. cikkében és az 1720/2006/EK határozat 6. cikkében meghatározott szabályokat, valamint a tagállamok, a Bizottság és a nemzeti ügynökségek által a programok megvalósításában betöltött felelősségeiről szóló bizottsági határozatokkal összhangban Svájc

                           —

                           vállalja megfelelő szerv (svájci nemzeti ügynökség) létrehozását vagy kijelölését és ellenőrzését annak érdekében, hogy biztosítsák a programok keretében megvalósuló intézkedések nemzeti szintű végrehajtásának összehangolt irányítását,

                           —

                           felelősséget vállal a projektek számára támogatásként folyósított előirányzatoknak a svájci nemzeti ügynökség általi hatékony és helyes kezeléséért, és

                           —

                           meghozza a szükséges intézkedéseket – a Bizottságtól működési és végrehajtási költségeihez való hozzájárulásban részesülő – svájci nemzeti ügynökség megfelelő finanszírozása, valamint annak ellenőrzési és pénzügyi felügyelete biztosítása érdekében.

                     Svájc meghoz minden más, a programok nemzeti szintű hatékony működéséhez szükséges intézkedést is.

               3.

               A programokban való részvétel érdekében Svájc a II. mellékletben meghatározott szabályok szerint éves hozzájárulást fizet az Európai Unió általános költségvetésébe.

               4.

               A támogatásra jogosult svájci intézményektől, szervezetektől és magánszemélyektől érkező pályázatok benyújtására, értékelésére és kiválasztására vonatkozó feltételek megegyeznek az Unió támogatásra jogosult intézményeire, szervezeteire és magánszemélyeire vonatkozó szabályokkal.

               5.

               A programok uniós dimenziójának biztosítása érdekében a projektekben és tevékenységekben az Unió valamely tagállamából származó legalább egy partnernek részt kell vennie ahhoz, hogy az említett projekt vagy tevékenység uniós pénzügyi támogatásban részesülhessen.

               6.

               A programok szabályainak megfelelően a svájci nemzeti ügynökség által elvégzendő intézkedésekre előirányzott, a 3. pontban említett svájci hozzájárulás aránya az intézkedéseknek a program uniós szintű költségvetésében meglévő arányát tükrözi. A svájci nemzeti ügynökségnek a programok irányításával és végrehajtásával járó költségekhez való hozzájárulását az Unió tagállamaira alkalmazandó kritériumoknak megfelelően kell kiszámítani.

               7.

               A meglévő rendelkezések keretében az Unió tagállamai és Svájc mindent megtesznek a tanulók, oktatók, gyakornokok, tanárok, az egyetemek adminisztratív személyzete, a fiatalok és a programokban támogatásra jogosult más személyek Svájc és az Unió tagállamai közötti, az e megállapodás körébe tartozó tevékenységekben való részvétele következtében való szabad mozgásának és tartózkodásának megkönnyítése érdekében.

               8.

               A Bizottságnak és az Európai Unió Számvevőszékének a programok nyomon követése és értékelése terén meglévő felelősségeit nem érintve, Svájc részvételét a Bizottság és Svájc partnerségben folyamatosan nyomon követi. Svájc benyújtja a Bizottsághoz a vonatkozó jelentéseket, továbbá részt vesz az Unió által e vonatkozásban hozott egyéb különös intézkedésekhez.
               A Svájc, a Bizottság és a svájci nemzeti ügynökségek közötti kapcsolatokra programok megvalósításában a tagállamok, a Bizottság és a nemzeti ügynökségek felelősségeire vonatkozó bizottsági határozatok, valamint a Bizottság és a svájci nemzeti ügynökség közötti szerződésekhez csatolandó, a nemzeti ügynökségeknek szánt útmutatóban meghatározott közös előírások alkalmazandók.
               A Bizottság és a svájci nemzeti ügynökség és a svájci kedvezményezettek közötti, illetve a svájci nemzeti ügynökség és a svájci kedvezményezettek közötti megállapodások az Európai Unió költségvetésére alkalmazandó költségvetési rendelet vonatkozó rendelkezésein, továbbá az annak végrehajtására vonatkozó részletes szabályokon – különösen a támogatások odaítélésére és az egyezmények megkötésére vonatkozó szabályokon – alapulnak. E rendelkezések a svájci résztvevőkre ugyanolyan módon alkalmazandók, mint a programok valamennyi résztvevőjére.
               A pénzügyi ellenőrzésre, a behajtásra és más csalás elleni intézkedésekre vonatkozó kiegészítő szabályok a III. mellékletben találhatók.
               A svájci nemzeti ügynökség által elkövetett szabálytalanság, hanyagság vagy csalás esetén, ha a Bizottság nem tudja teljes egészében behajtani az őt megillető összegeket, a svájci hatóságok vállalnak felelősséget a be nem hajtható pénzösszegekért.

               9.

               A Bizottsággal való kapcsolattartásban, valamint a pályáztatással, szerződésekkel, a benyújtott jelentésekkel és a programok egyéb adminisztratív szempontjaival kapcsolatos eljárásokban az Unió intézményeinek valamelyik hivatalos nyelvét kell használni.

         II. MELLÉKLET

      Svájc pénzügyi hozzájárulása a „Cselekvő ifjúság” programhoz és az egész életen át tartó tanulás terén megvalósuló cselekvési programhoz

               1.

               „Cselekvő ifjúság” program
               Svájcnak a „Cselekvő ifjúság” programban való részvételéért az Európai Unió általános költségvetésébe befizetendő pénzügyi hozzájárulása (millió EUR-ban):

                           2011. év

                           2012. év

                           2013. év

                           1,7

                           1,8

                           1,9

               2.

               Az egész életen át tartó tanulás terén megvalósuló cselekvési program
               Svájcnak az egész életen át tartó tanulás terén megvalósuló cselekvési programban való részvételéért az Európai Unió általános költségvetésébe befizetendő pénzügyi hozzájárulása (millió EUR-ban):

                           2011. év

                           2012. év

                           2013. év

                           14,2

                           14,9

                           15,6

               3.

               A svájci képviselőknek és szakértőknek az 1719/2006/EK határozat 9. cikkében előírt, és az 1720/2006/EK határozat 10. cikkében említett bizottságok munkájában megfigyelőként való részvételük, vagy más, a programok megvalósításával kapcsolatos, a Bizottság által szervezett találkozókon való részvételük keretében felmerülő utazási és tartózkodási költségeit a Bizottság ugyanazon az alapon és eljárások szerint téríti meg, mint ahogy ezt az uniós tagállamok szakértői esetében teszi.

               4.

               E megállapodás hatálybalépését vagy ideiglenes alkalmazását követően, és minden ezt követő év elején a Bizottság hozzájárulás iránti felhívást intéz Svájchoz, amelynek összege megegyezik Svájcnak az e megállapodás szerinti, az egyes programokhoz való hozzájárulása összegével.
               A svájci hozzájárulás EUR-ban van feltüntetve és EUR-ban fizetendő.
               Svájc a hozzájárulását, amennyiben a Bizottság hozzájárulás iránti felhívása február 1. előtt érkezik meg, március 1-jéig, vagy, ha a Bizottság később küldte meg azt, legkésőbb 30 nappal a hozzájárulási felhívást követően fizeti ki.
               Bármilyen késedelem a hozzájárulás befizetésében azt eredményezi, hogy Svájc a lejárat napjától fennmaradó kintlévőségre kamatot fizet. E kamat mértéke 3,5 százalékponttal haladja meg azt az Európai Központi Bank által a főbb újrafinanszírozási műveletekre alkalmazott, az Európai Unió Hivatalos Lapjának C sorozatában megjelentetett, az esedékesség napja szerinti hónap első naptári napján érvényes kamatot.

         III. MELLÉKLET

      PÉNZÜGYI ELLENŐRZÉS, BEHAJTÁS ÉS EGYÉB CSALÁS ELLENI INTÉZKEDÉSEK

   I.   Az Unió által végrehajtott ellenőrzések és csalás elleni intézkedések

               1.

               A Bizottság közvetlenül tartja a kapcsolatot a programok svájci székhelyű résztvevőivel és azok alvállalkozóival. E személyek közvetlenül a Bizottsághoz juttathatnak el minden vonatkozó információt és dokumentumot, amelyet az e megállapodásban említett jogi eszközök, és az azok alkalmazásában létrejött szerződések alapján be kell nyújtaniuk.

               2.

               A legutóbb a 2006. december 13-i 1995/2006/EK, Euratom rendelettel (1) módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (2) és a legutóbb a 2007. április 23-i 478/2007/EK, Euratom rendelettel (3) módosított, az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelettel (4), valamint a megállapodásban említett egyéb rendelkezésekkel összhangban a program Svájcban letelepedett kedvezményezettjeire vonatkozó támogatási megállapodásról szóló határozatok előírják, hogy a Bizottság személyzete vagy más általa felhatalmazott személyek bármikor pénzügyi vagy egyéb ellenőrzéseket végezhetnek náluk és alvállalkozóiknál.
               A nemzeti ügynökség számvitelét és műveleteit a Bizottság személyzete, illetve a Bizottság által felhatalmazott más személyek ellenőrizhetik. Az ellenőrzések kiterjedhetnek a Svájc által az e megállapodásban említett programok szabályainak alkalmazására, valamint a legutóbb a 2006. december 13-i 1995/2006/EK, Euratom rendelettel módosított 1605/2002/EK, Euratom rendelet és a legutóbb a 2007. április 23-i 478/2007/EK, Euratom rendelettel módosított 2342/2002/EK, Euratom rendelet vonatkozó cikkeiben szereplő hatékony és eredményes pénzgazdálkodási kritériumok teljesítésére létrehozott szerv kapacitására.

               3.

               A Bizottság személyzete vagy a Bizottság által felhatalmazott más személyek számára megfelelő hozzáférést kell biztosítani a területekhez, munkákhoz, dokumentumokhoz és minden, az ellenőrzés elvégzéséhez szükséges információhoz, az elektronikus információkat is beleértve azért, hogy az ilyen ellenőrzéseket megfelelően végezhessék. E hozzáférési jogot az e megállapodásban említett eszközök alkalmazása érdekében kötött szerződésekben kifejezetten rögzítik. Az Európai Számvevőszék a Bizottsággal azonos jogokkal rendelkezik.
               Az ellenőrzésekre az adott szerződésekben előírt feltételek szerint, a programok vagy e megállapodás lejárta után is sor kerülhet.

               4.

               E megállapodás keretében a Bizottság/az Európai Csalás Elleni Hivatal (OLAF) jogosult helyszíni ellenőrzések és vizsgálatok svájci területen történő végrehajtására az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/Euratom, EK tanácsi rendelet (5) eljárási rendelkezéseivel összhangban.
               Ezen helyszíni ellenőrzéseket és vizsgálatokat szoros együttműködésben készítik elő és folytatják le a Svájc által kijelölt, hatáskörrel rendelkező svájci hatóságokkal, amelyeket kellő időben kell értesíteni az ellenőrzések és vizsgálatok tárgyáról, céljáról és jogi alapjáról annak érdekében, hogy azok minden szükséges segítséget biztosíthassanak.
               Ha az érintett svájci hatóságok úgy kívánják, a helyszíni ellenőrzéseket és vizsgálatokat velük közösen folytatják le.
               Ha a programok résztvevői ellenszegülnek a helyszíni ellenőrzésnek vagy vizsgálatnak, a svájci hatóságoknak a nemzeti szabályozással összhangban segítséget kell nyújtaniuk a Bizottság/OLAF ellenőreinek, hogy helyszíni ellenőrzési és vizsgálati feladataikat elvégezhessék.
               A Bizottság/az Európai Csalás Elleni Hivatal mielőbb közöl a svájci hatóságokkal minden olyan szabálytalanságra utaló tényt vagy gyanút, amely a helyszíni ellenőrzés vagy vizsgálat során tudomására jutott. A Bizottságnak/OLAF-nak minden esetben kötelessége tájékoztatni az előbb említett hatóságot az ilyen ellenőrzések és vizsgálatok eredményéről.

         II.   A Svájc által végrehajtott ellenőrzések és csalás elleni intézkedések

               1.

               Az illetékes svájci pénzügyi ellenőrzési hatóságnak megfelelő pénzügyi ellenőrzést kell végeznie a programok végrehajtása tekintetében a tagállamok, a Bizottság és a nemzeti ügynökségek a programok megvalósításában betöltött felelősségeiről szóló bizottsági határozatok 8. cikkével összhangban, valamint a Bizottság és a svájci nemzeti ügynökség közötti szerződésekhez csatolt, a nemzeti ügynökségeknek szánt útmutatóban meghatározott közös előírásokkal összhangban. Csalás és szabálytalanság bármely gyanújáról vagy bizonyított tényéről, illetve a svájci nemzeti ügynökség és a nemzeti hatóságok által ezzel kapcsolatban hozott bármely intézkedésről haladéktalanul tájékoztatni kell a Bizottság szolgálatait. Svájc biztosítja a nemzeti vagy uniós ellenőrzések nyomán felmerült, a csalás és szabálytalanság bármely gyanújának vagy bizonyított tényének kivizsgálását és kielégítő kezelését.
               „Szabálytalanság”: az e megállapodással összhangban alkalmazandó uniós jog vonatkozó rendelkezésének, vagy az abból eredő szerződéses kötelezettségek bármilyen megsértése, amely egy gazdasági szereplő magatartásából vagy mulasztásából fakad, és amely jogosulatlan kiadással kárt okoz, illetve kárt okozhatna az Európai Unió általános költségvetésének vagy az általuk igazgatott költségvetéseknek.
               „Csalás”: minden olyan magatartás vagy szándékos mulasztás, amely az alábbiakra vonatkozik:

                           —

                           hamis, pontatlan vagy nem teljes nyilatkozatok vagy dokumentumok használata vagy bemutatása, amely következtében az Európai Unió általános költségvetéséből vagy az általa vagy nevében igazgatott költségvetésekből származó pénzösszegeket jogellenesen vesznek fel vagy tartanak vissza,

                           —

                           információ elhallgatása és ezzel egy meghatározott kötelezettség megszegése, az előbbiekkel megegyező következményekkel,

                           —

                           az ilyen pénzösszegek nem az eredetileg megjelölt és a döntés alapjául szolgáló célokra történő jogellenes felhasználása.

               2.

               A svájci hatóságok meghozzák a megfelelő intézkedéseket annak érdekében, hogy megelőzzenek és meghiúsítsanak minden aktív vagy passzív korrupciós gyakorlatot a közbeszerzési eljárás vagy a támogatások odaítélésének bármely szakaszában vagy a megfelelő egyezmények végrehajtása során.
               „Aktív korrupció”: bármely személy által elkövetett, előre megfontolt, mindenféle, közvetlenül vagy közvetítőn keresztül tett, a tisztviselő vagy harmadik fél számára előnnyel járó ígéret vagy juttatás, amit annak fejében tesznek, hogy a tisztviselő feladatával kapcsolatban vagy tevékenysége gyakorlása során valamit megtesz vagy valaminek a megtételétől tartózkodik, és eközben hivatalos kötelezettségeit oly módon szegi meg, hogy azzal károsítja vagy károsíthatja az Európai Unió pénzügyi érdekeit.
               „Passzív korrupció”: az olyan tisztviselő előre megfontolt cselekménye, aki közvetlenül vagy közvetítőn keresztül bármiféle előnyt kér vagy elfogad a maga vagy egy harmadik fél számára, vagy az ilyen előnyre vonatkozó ajánlatot elfogad, és feladatával kapcsolatban vagy tevékenysége gyakorlása során valamit megtesz vagy valaminek a megtételétől tartózkodik, és eközben hivatalos kötelezettségeit oly módon szegi meg, hogy azzal károsítja vagy károsíthatja az Európai Unió pénzügyi érdekeit.

               3.

               A svájci hatóságok és a programok végrehajtási feladataiért felelős személyzet minden szükséges óvintézkedést megtesznek, hogy elkerüljék az összeférhetetlenség kockázatát, és haladéktalanul tájékoztatják a Bizottságot, ha ilyen összeférhetetlenség vagy az azt esetleg előidéző helyzet felmerül.

         III.   Bizalmas kezelés

   Az e melléklet alapján közölt vagy kapott információ, formájától függetlenül, a szakmai titoktartás hatálya alá tartozik, és ugyanolyan védelemben részesül, mint a hasonló információ a svájci jog és az uniós intézményekre vonatkozó megfelelő rendelkezések szerint. Az ilyen információ csak azokkal a személyekkel közölhető, akik az uniós intézményeknél, a tagállamokban vagy Svájcban hivatali feladataiknál fogva arról tudomást szerezhetnek; ezen információk csak a Felek pénzügyi érdekeinek hatékony védelme érdekében használhatók fel.
   IV.   Közigazgatási intézkedések és szankciók

   A svájci büntetőjog alkalmazásának sérelme nélkül, a Bizottság közigazgatási intézkedéseket és szankciókat alkalmazhat a legutóbb a 2006. december 13-i 1995/2006/EK, Euratom rendelettel módosított 1605/2002/EK, Euratom rendelettel, és a legutóbb a 2007. április 23-i 478/2007/EK, Euratom rendelettel módosított 2342/2002/EK, Euratom rendelettel, valamint az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelettel (6) összhangban.
   V.   Behajtás

   A közvetett centralizált irányítási intézkedések esetében a svájci nemzeti hatóság felelős a visszafizetési kérelmek kibocsátásáért és a kedvezményezettekkel szembeni minden esetleges jogi intézkedés végrehajtásáért, a Bizottsággal konzultálva. A svájci nemzeti ügynökség által elkövetett szabálytalanság, hanyagság vagy csalás esetén a svájci hatóságok felelősek a vissza nem fizetett összegekért.
   A Bizottság által közvetlenül hozott centralizált irányítási intézkedések esetében a Bizottság által az e megállapodás keretében hozott határozatok, amelyek pénzügyi kötelezettséget rónak az államokon kívüli más személyekre, Svájcban végrehajthatók. A végrehajtás a Svájcban hatályos polgárjogi eljárás szabályai szerint történik. A végrehajtási rendeletet a határozathoz csatolják; ahhoz csak a határozat hitelességének az erre a svájci hatóság által kijelölt, és a Bizottsággal ismertetett hatóság általi igazolására van szükség. Miután e formalitásokat a Bizottság kérésére teljesítették, a Bizottság a nemzeti szabályozással összhangban, közvetlenül az illetékes hatóság elé tárva az ügyet folytathatja a végrehajtást. A bizottsági határozat törvényességét az Európai Unió Bírósága ellenőrzi.
   Az Európai Unió Bíróságának az e megállapodás alkalmazási körének keretében kötött szerződésben szereplő választottbírósági kikötés alapján hozott ítéletei végrehajtására ugyanezek a feltételek vonatkoznak.

      (1)  HL L 390., 2006.12.30., 1. o.

      (2)  HL L 248., 2002.9.16., 1. o.

      (3)  HL L 111., 2007.4.28., 13. o.

      (4)  HL L 357., 2002.12.31., 1. o.

      (5)  HL L 292., 1996.11.15., 2. o.

      (6)  HL L 312., 1995.12.23., 1. o.
   A TANÁCS NYILATKOZATA SVÁJCNAK A BIZOTTSÁGOKBAN VALÓ RÉSZVÉTELÉRŐL
   A Tanács elfogadja, hogy Svájc képviselői megfigyelői minőségben, és az őket érintő kérdésekben részt vegyenek a Cselekvő ifjúság program és az egész életen át tartó tanulás terén megvalósuló cselekvési program bizottsági ülésein. Ezek a bizottságok a szavazások időpontjában Svájc képviselőinek a részvétele nélkül üléseznek.


title: 2008/275/EK: A Tanács határozata ( 2008. március 17. ) az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodás I. és II. mellékletét a Bolgár Köztársaság és Románia európai uniós csatlakozására való tekintettel módosító jegyzőkönyv megkötéséről

text:
               29.3.2008

               HU

               Az Európai Unió Hivatalos Lapja

               L 87/10

         A TANÁCS HATÁROZATA
   (2008. március 17.)
   az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodás I. és II. mellékletét a Bolgár Köztársaság és Románia európai uniós csatlakozására való tekintettel módosító jegyzőkönyv megkötéséről
   (2008/275/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikke (2) bekezdésével, 300. cikke (3) bekezdésének első albekezdésével és 300. cikke (4) bekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Bulgária, illetve Románia a légiközlekedési szolgáltatásokkal kapcsolatos kétoldalú megállapodást írt alá a Marokkói Királysággal 1966. október 14-én, illetve 1971. december 6-án.

               (2)

               A Bizottság tárgyalásokat kezdett harmadik országokkal a meglévő kétoldalú megállapodások egyes rendelkezéseinek közösségi megállapodással történő felváltásáról.

               (3)

               A légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött megállapodást (a továbbiakban: horizontális megállapodás) (2)2006. december 12-én írták alá Brüsszelben és azt ettől az időponttól kezdve ideiglenesen alkalmazták.

               (4)

               A Bolgár Köztársaságnak és Romániának az Európai Unióhoz történő csatlakozásáról szóló szerződést (3)2005. április 25-én írták alá Luxembourgban, és 2007. január 1-jén lépett hatályba.

               (5)

               A két új tagállam csatlakozására való tekintettel a fent említett horizontális megállapodás I. és II. mellékletét jegyzőkönyvvel kell módosítani.

               (6)

               Az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodás I. és II. mellékletét módosító jegyzőkönyvet 2007. március 19-én parafálták.

               (7)

               Helyénvaló a nevezett jegyzőkönyv jóváhagyása,

         A KÖVETKEZŐKÉPPEN HATÁROZOTT:
   1. cikk
   A légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött megállapodás I. és II. mellékletét módosító jegyzőkönyv a Közösség nevében jóváhagyásra kerül.
   A jegyzőkönyv szövegét csatolták e határozathoz.
   2. cikk
   A jegyzőkönyv (4) 3. cikkében előírt értesítést a Közösség nevében a Tanács elnöke küldi meg.

      Kelt Brüsszelben, 2008. március 17-én.

            a Tanács részéről

            az elnök

         I. JARC

      (1)  2007. december 11-i vélemény (a Hivatalos Lapban még nem tették közzé).

      (2)  HL L 386., 2006.12.29., 18. o.

      (3)  HL L 157., 2005.6.21., 11. o.

      (4)  A megállapodás hatálybalépése kezdetének időpontját a Tanács Főtitkársága közzéteszi az Európai Unió Hivatalos Lapjában.
    ---documentbreak---

               29.3.2008

               HU

               Az Európai Unió Hivatalos Lapja

               L 87/11

         JEGYZŐKÖNYV
   az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodás I. és II. mellékletének módosításáról
   AZ EURÓPAI KÖZÖSSÉG
   egyrészről, valamint
   A MAROKKÓI KIRÁLYSÁG
   másrészről
   (a továbbiakban: a felek),
   TEKINTETTEL a Bulgária, illetve Románia és a Marokkói Királyság között 1966. október 14-én Rabatban, illetve 1971. december 6-án Bukarestben aláírt megállapodásokra,
   TEKINTETTEL a légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött, 2006. december 12-én Brüsszelben aláírt megállapodásra (a továbbiakban: horizontális megállapodás),
   TEKINTETTEL a Bolgár Köztársaságnak és Romániának az Európai Unióhoz és ezáltal a Közösséghez történő 2007. január 1-jei csatlakozására,
   A KÖVETKEZŐKBEN ÁLLAPODTAK MEG:
   1. cikk
   A horizontális megállapodás I. mellékletének a) pontja a következő rendelkezésekkel egészül ki:

               „—

               a Bolgár Népköztársaság és a Marokkói Királyság között létrejött légiközlekedési megállapodás, kelt Rabatban, 1966. október 14-én (a továbbiakban a Marokkó–Bulgária megállapodás);

               —

               a Román Szocialista Köztársaság kormánya és a Marokkói Királyság kormánya között létrejött polgári légiközlekedési megállapodás, kelt Bukarestben, 1971. december 6-án (a továbbiakban a Marokkó–Románia megállapodás).

         Az 1996. február 29-én Rabatban kelt egyetértési nyilatkozattal módosítva.”
   2. cikk
   A horizontális megállapodás II. melléklete a következő rendelkezésekkel egészül ki:

               Az a) pontban „Tagállam általi kijelölés”:

                           „—

                           a Marokkó–Románia megállapodás 3. cikke.”

               A b) pontban „Az engedélyek vagy jogosítványok megtagadása, visszavonása, felfüggesztése vagy korlátozása”:

                           „—

                           a Marokkó–Bulgária megállapodás 7. cikke,

                           —

                           a Marokkó–Románia megállapodás 3. és 4. cikke.”

               A c) pontban „Szabályozási ellenőrzés”:

                           „—

                           a Marokkó–Bulgária megállapodás 8. cikke.”

               A d) pontban „A repülőgép-üzemanyag megadóztatása”:

                           „—

                           a Marokkó–Bulgária megállapodás 3. cikke,

                           —

                           a Marokkó–Románia megállapodás 8. cikke.”

               Az e) pontban „Viteldíjak az Európai Közösségen belül”:

                           „—

                           a Marokkó–Bulgária megállapodás 16. cikke,

                           —

                           a Marokkó–Románia megállapodás 7. cikke.”

         3. cikk
   Ez a jegyzőkönyv azon a napon lép hatályba, amelyen a felek értesítették egymást arról, hogy a jegyzőkönyv hatálybalépéséhez szükséges belső eljárások lezárultak.
   4. cikk
   E jegyzőkönyv német, angol, bolgár, dán, spanyol, észt, finn, francia, görög, magyar, olasz, lett, litván, máltai, holland, lengyel, portugál, román, szlovák, szlovén, svéd, cseh és arab nyelven készült, e szövegek mindegyike egyaránt hiteles.


title: A Tanács 2014/153/KKBP határozata ( 2014. március 20. ) az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 2011/172/KKBP határozat módosításáról

text:
               21.3.2014

               HU

               Az Európai Unió Hivatalos Lapja

               L 85/9

      A TANÁCS 2014/153/KKBP HATÁROZATA

   (2014. március 20.)
   az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló 2011/172/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. március 21-én elfogadta a 2011/172/KKBP határozatot (1).

               (2)

               A 2011/172/KKBP határozat felülvizsgálata alapján az említett határozatban szereplő korlátozó intézkedéseket 2015. március 22-ig meg kell újítani.

               (3)

               A 2011/172/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/172/KKBP határozat 5. cikke második bekezdésének helyébe a következő szöveg lép:

      „Ezt a határozatot 2015. március 22-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. március 20-án.

            a Tanács részéről

            az elnök

         D. KOURKOULAS

      (1)  A Tanács 2011. március 21-i 2011/172/KKBP határozata az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről (HL L 76., 2011.3.22., 63. o.).


title: A Tanács határozata ( 2012. október 4. ) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről

text:
               6.10.2012

               HU

               Az Európai Unió Hivatalos Lapja

               C 302/1

         A TANÁCS HATÁROZATA
   (2012. október 4.)
   a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről
   2012/C 302/01
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendeletre (1) és különösen annak 23. és 24. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2010. október 21-i határozatával (2) kinevezte a munkavállalók szabad mozgásával foglalkozó tanácsadó bizottság (a továbbiakban: a bizottság) tagjait és póttagjait a 2010. szeptember 25-től2012. szeptember 24-ig terjedő időszakra.

               (2)

               A tagok mindaddig hivatalban maradnak, amíg helyüket más személy nem tölti be vagy újból ki nem nevezik őket.

               (3)

               Az említett bizottság tagjait és póttagjait kétéves időtartamra kell kinevezni,

         ELFOGADTA EZT A HATÁROZATOT:
   1. cikk
   A Tanács a következő személyeket nevezi ki a munkavállalók szabad mozgásával foglalkozó tanácsadó bizottság tagjaivá és póttagjaivá a 2012. szeptember 25. és 2014. szeptember 24. közötti időszakra:
   I.   KORMÁNYKÉPVISELŐK

               Ország

               Tagok

               Póttagok

               Belgium

               Annelies LAGAE
               Anne ZIMMERMAN

               Jacques OUZIEL

               Bulgária

               Hriszto SZIMEONOV
               Tatjana GUEORGIEVA

               Dimitrina KOSZTADINOVA

               Cseh Köztársaság

               Roman SEIDL
               Ladislava STEINICHOVÁ

               Andrea PLAČKOVÁ

               Dánia

               Stig Hansen NØRGAARD
               Vibe WESTH

               Simone HEINECKE

               Németország

               Vera BADE
               Johannes RASCHKA

               Henning GRUB

               Észtország

               Jana JÄRVIK
               Liis REITER

               Kristi SUUR

               Írország

               Mary Joan KEHOE
               Anthony MORRISSEY

               Aedin DOYLE

               Görögország

               Athiná DIAKUMAKU
               Jeórjiosz NERÁNDZISZ

               Panajióta SZTAMATÍU

               Spanyolország

               Paloma MARTÍNEZ GAMO
               Miguel Ángel AZNAR NIETO

               Juan Pablo PARRA GUTIÉRREZ

               Franciaország

               Nadia MAROT
               Albert MARTINO

               Laurent FRIBOULET

               Olaszország

               Ciprus

               Dimítrisz MIHALÍDISZ
               Konsztantínosz KARMELOSZ

               Andréasz HRÍSZTU

               Lettország

               Linda PAUGA
               Līga EMULE-KONONE

               Ilze ZVĪDRIŅA

               Litvánia

               Rasa MALAIŠKIENĖ
               Agnė KUNIGONYTĖ

               Vytautas JURŠĖNAS

               Luxemburg

               Tom GOEDERS
               Laurent PEUSCH

               Anne-Catherine THILL

               Magyarország

               Rita ANTÓNI
               Judit KATONA

               Orsolya KISGYÖRGY

               Málta

               Mariella GRECH
               Nicola CINI

               George CAMILLERI

               Hollandia

               Conny W. OLDE OLTHOF
               Martin G. BLOMSMA

               Cristel VAN TILBURG

               Ausztria

               Heinz KUTROWATZ
               Helmut GERL

               Barbara BOHACZEK

               Lengyelország

               Magdalena SWEKLEJ
               Marcin WIATRÓW

               Agnieszka ZDAK

               Portugália

               Octávio OLIVEIRA
               Paulo GOMES

               Helena SANTOS

               Románia

               Auraș MARINESCU
               Oana BARBUT

               Bogdan-Tiberius PAȘCA

               Szlovénia

               Sonja MALEC
               Radivoj RADAK

               Mateja GOLJA

               Szlovákia

               Agnesa SKUPNÍKOVÁ

               Jaroslav KOVÁČ

               Finnország

               Katri NISKANEN
               Olli SORAINEN

               Mirkka MYKKÄNEN

               Svédország

               Ricky IFWARSSON
               Madeleine ÖHBERG

               Torbjörn WALLIN

               Egyesült Királyság

               Fiona KILPATRICK
               Deborah MORRISON

               Jonathan PIGGINS

   II.   A SZAKSZERVEZETEK KÉPVISELŐI

               Ország

               Tagok

               Póttagok

               Belgium

               Jean-François MACOURS
               Koen MEESTERS

               Yvienne VAN HOLSBEECK

               Bulgária

               Atanaszka TODOROVA
               Daniel JANEV

               Antonia ZLATEVA

               Cseh Köztársaság

               Jaroslava BAUEROVÁ
               Pavel JANÍČKO

               Vít SAMEK

               Dánia

               Anette BERENTZEN
               Torben Dam JENSEN

               Käthe Munk RYOM

               Németország

               Alexandra KRAMER
               Raja NEJEDLO

               Christian MOOS

               Észtország

               Urmas LIPSO
               Liina CARR

               Aija MAASIKAS

               Írország

               Ms Esther LYNCH
               Mr John DOUGLAS

               Görögország

               Jeórjiosz PERÉNTISZ
               Metaxía SZTEKULEA

               Konsztantínosz MITILINU

               Spanyolország

               Ana María CORRAL JUAN
               Concepción ROJO

               Pilar ROC ALFARO

               Franciaország

               Francine BLANCHE
               Corinne MARES

               Ommar BENFAÏD

               Olaszország

               Ciprus

               Níkosz GRIGORJU
               Níkosz EPISZTITHÍU

               Diomídisz DIOMÍDUSZ

               Lettország

               Ruta PORNIECE
               Māris SIMULIS

               Jānis KAJAKS

               Litvánia

               Ms Janina ŠVEDIENĖ
               Janina MATUIZIENĖ

               Jovita MEŠKAUSKIENĖ

               Luxemburg

               Eduardo DIAS
               Vincent JACQUET

               Jean-Claude REDING

               Magyarország

               CZUGLERNÉ IVÁNYI Judit
               AGÓCS Andrea

               KOZÁK László

               Málta

               Antoinette AQUILINA
               Andrew MIZZI

               John BENCINI

               Hollandia

               Caroline RIETBERGEN
               Martijn HORDIJK

               H. de GEUS

               Ausztria

               Johannes PEYRL
               Oliver RÖPKE

               Franz FRIEHS

               Lengyelország

               Jakub KUS
               Halina PEPLIŃSKA

               Bogdan OLSZEWSKI

               Portugália

               Catarina Maria BRANCO FERREIRA TAVARES
               Carlos Manuel ALVES TRINDADE

               Georges CASULA

               Románia

               Valentin MOCANU
               Liviu APOSTOIU

               Dragos FRUMOSU

               Szlovénia

               Goran LUKIČ
               Jakob POČIVAVŠEK

               Nadja GÖTZ

               Szlovákia

               Vlasta SZABOVÁ
               Beata ĎURANOVÁ

               Finnország

               Eve KYNTÄJÄ
               Ralf SUND

               Jenni KARJALAINEN

               Svédország

               Ms Sofie REHNSTRÖM
               Ms Eva OSCARSSON

               Mats ESSEMYR

               Egyesült Királyság

               Sean BAMFORD
               Mohammed TAJ

               Wilf SULLIVAN

   III.   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Belgium

               Michèle CLAUS
               Hilde THYS

               Monica DE JONGHE

               Bulgária

               Ivan ZAHARIEV
               Martin SZTOJANOV

               Daniela SZIMIDĈIEVA

               Cseh Köztársaság

               Vladimíra DRBALOVÁ
               Marie ZVOLSKÁ

               Jitka HLAVÁČKOVÁ

               Dánia

               Henning GADE
               Flemming DREESEN

               Karen ROIY

               Németország

               Alexander WILHELM
               Christina LANG

               Anne ROBRA

               Észtország

               Marek SEPP
               Mare HIIESALU

               Tarmo KRIIS

               Írország

               Tony DONOHOE
               Kara McGANN

               Görögország

               Réna BARDÁNI
               Níkosz DÍMASZ

               Evangelía ARANÍTU

               Spanyolország

               Santiago SOLER PÉREZ
               Javier IBARS ALVARO

               Luis MÉNDEZ LÓPEZ

               Franciaország

               Catherine HAQUENNE
               Natacha MARQUET

               Pascale DESSEN

               Olaszország

               Ciprus

               Léna PANAJÓTU
               Emíliosz MIHAÍL

               Mihaíl ANTONÍU

               Lettország

               Anita LĪCE
               Ilona KIUKUCĀNE

               Litvánia

               Justinas USONIS
               Aidas VAIČIULIS

               Dovilė BAČKYTĖ

               Luxemburg

               Marc KIEFFER
               François ENGELS

               Dany HAUSTGEN

               Magyarország

               Terézia BOROSNÉ BARTHA
               István KOMORÓCZKI

               Adrienn BÁLINT

               Málta

               Lawrence MIZZI
               Michael GALEA

               John HUBER

               Hollandia

               Rob SLAGMOLEN
               A.P.M.G. SCHOENMAECKERS

               G.A.M. Gerard VAN DER GRIND

               Ausztria

               Margit KREUZHUBER
               Andreas GRUBER

               Ulrike KLEIN

               Lengyelország

               Wioletta ŻUKOWSKA
               Przemysław OSUCH

               Andrzej STĘPNIKOWSKI

               Portugália

               Cristina NAGY MORAIS
               Adília LISBOA

               Marcelino PENA COSTA

               Románia

               Roxana PRODAN
               Daniel Sorin MOLDOVEANU

               Dan ANGHELESCU

               Szlovénia

               Maja SKORUPAN
               Igor ANTAUER

               Tatjana ČERIN

               Szlovákia

               Peter LÍŠKA
               Peter MOLNÁR

               Martin HOŠTÁK

               Finnország

               Riitta WÄRN
               Mikko RÄSÄNEN

               Vesa RANTAHALVARI

               Svédország

               Karin EKENGER
               Örjan LUTZ

               Patrik KARLSSON

               Egyesült Királyság

               Sinead LAWRENCE
               Jim BLIGH

         2. cikk
   A Tanács a még nem jelölt tagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2012. október 4-én.

            a Tanács részéről

            az elnök

         S. CHARALAMBOUS

      (1)  HL L 141., 2011.5.27., 1. o.

      (2)  HL C 294., 2010.10.29., 1. o.


title: 2014/622/EU: Az Európai Parlament határozata ( 2014. április 3. ) az Artemis közös vállalkozás 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/317

         AZ EURÓPAI PARLAMENT HATÁROZATA
   (2014. április 3.)
   az Artemis közös vállalkozás 2012-es pénzügyi évre vonatkozó elszámolásának lezárásáról
   (2014/622/EU)
   AZ EURÓPAI PARLAMENT,

               —

               tekintettel az Artemis közös vállalkozás 2012-es pénzügyi évre szóló végleges éves beszámolójára,

               —

               tekintettel a Számvevőszéknek az Artemis közös vállalkozás 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05851/2014 – C7-0053/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a beágyazott számítástechnikai rendszerekre irányuló közös technológiai kezdeményezést megvalósító Artemis közös vállalkozás létrehozásáról szóló, 2007. december 20-i 74/2008/EK tanácsi rendeletre (4) és különösen annak 11. cikke (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0203/2014),

               1.

               jóváhagyja az Artemis közös vállalkozás 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Artemis közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 369., 2013.12.17., 1. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 52. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.